### Beslutninger

Fremsendes til Teknisk Udvalg til behandling i henhold til beslutning i byrådets møde den 8. oktober 2025.

###

BESLUTNINGSFORSLAG FRA S, SF, [adresse], M OG ALT

[adresse] har forpligtet sig til ambitiøse klimamål gennem sin klimaplan, herunder en signifikant reduktion af CO2-udledning og en styrkelse af lokal produktion af vedvarende energi. For at indfri disse mål er det nødvendigt at udnytte kommunens unikke muligheder for opstilling af store vindmøller. [adresse] er, som et af kun to mulige områder i kommunen, velegnet til opstilling af store vindmøller. Geografisk med betydelig afstand til beboelse samt en industriel kontekst gør havnen til en robust lokalitet for opstilling af vindmøller der tager højde for miljøhensyn og støjpåvirkning.

Udnyttes de forhåndenværende arealer optimalt vil vindmøller på havnen kunne levere vedvarende energi svarende til elforbruget i op mod 27.000 husstande, svarende til ca. 1/6 af kommunens husstande.

Hermed er vindmøller på [adresse] en unik mulighed for at styrke kommunens energiforsyning med vedvarende energi der samtidig reducerer CO2-udledningen, og et vigtigt bidrag til kommunens klimamål.

Gennem en grundig undersøgelsesproces, foroffentlighedsfase og borgerinddragelse sikres, at projektet kan realiseres på en måde, der er både bæredygtig og ansvarlig over for miljø, folkesundhed, landskabelige interesser, erhvervet m.v., samt sikrer opbakning fra flest mulige borgere til et vindmølleprojekt tilpasset [adresse].

Med beslutningsforslaget pålægger byrådet magistratsafdelingen for Teknik og Miljø at:

1. Indlede dialog med [adresse]

Indlede en dialog med [adresse] for at sikre koordinering af projektet og afdække eventuelle operative eller logistikmæssige udfordringer forbundet med placeringen af vindmøllerne.

2. Udfærdige økonomisk due diligence

Udarbejde en økonomisk due diligence, der skal belyse økonomien i projektet i forhold til anlægs- og driftsomkostninger / projektets rentabilitet.

3. Gennemføre foroffentlighedsfase

Forud for planprocessen skal [adresse]’ borgere præsenteres for tankerne på et overordnet plan og muligheder og udfordringer indenfor klima, miljø, sundhed, støj, visuelle konsekvenser, havnens operation og logistik belyses.

4. Igangsætte planproces

Med afsæt i foroffentlighedsfasen igangsættes en planproces med udarbejdelse af lokalplan, kommuneplantillæg og miljøkonsekvensrapport.

Jano Jacobsen, Radikale Venstre (B)

Jack Frederiksen, Socialdemokratiet (A)

Annette Bech, Socialistisk Folkeparti (F)

Tilde Mortensen, Moderaterne (M)

Brian Madsen, Alternativet (Å)

INDSTILLING FRA MAGISTRATSAFDELINGEN FOR TEKNIK OG MILJØ.

### Resume

S, SF, [adresse], M og ALT har stillet forslag om vindmøller på [adresse]. Konkret foreslås, at der skal indledes dialog med [adresse], om muligheder og udfordringer, udarbejdes økonomisk due diligence, gennemføres foroffentlighedsfase og med afsæt heri igangsættes en planproces med lokalplan, kommuneplantillæg og miljørapport.

Forslagsstillerne henviser til, at [adresse] har forpligtet sig til ambitiøse klimamål gennem sin klimaplan, herunder reduktion af CO2-udledning og en styrkelse af lokal produktion af vedvarende energi.

V og K foreslår i stedet at undersøge gevinst ved udskiftning af eksisterende vindmøller, og at der i højere grad bør satse på udbredelse af solceller.

Der er ikke for nuværende et konkret projekt på havnen, og der er efter det oplyste fra havnen ikke konkret markedsinteresse for lokalplansproces.

Teknik og Miljø foreslår, at den videre proces henvises til et kommende kommuneplantillæg for sol og vind i forlængelse af Kommuneplan 2025 jf. anbefalingerne om energi fra Klima- og Bæredygtighedsudvalget som besluttet i byrådet 28. maj 2025.

### Beslutningspunkter

Det indstilles:

At 1) Byrådet tager resultaterne af den foreløbige dialog med [adresse] til efterretning

At 2) Det tages til efterretning, at det grundet manglende tilstedeværelse af konkret projekt på [adresse] samt det volatile el-/VE-marked ikke er muligt at udfærdige økonomisk due diligence.

At 3) Det videre arbejde – herunder foroffentlighedsfase og mulig efterfølgende lokalplan - henvises til et kommende kommuneplantillæg (temaplan) for ”sol og vind” i forlængelse af Kommuneplan 2025, med det supplement, at der gennemføres en særskilt borgerinddragelsesproces for de mulige vindmøller på [adresse].

At 4) Det videre arbejde med mulig etablering af vindmøller på [adresse] sker i henhold til ”Anbefalinger fra Klima- og Bæredygtighedsudvalget om energi” behandlet i Byrådet 28. maj 2025.

### Sagsforløb

Udvalg: [adresse]

Dato: 22-01-2025

Ziggy Klausen: 17

Fremsendes med ændringsforslaget fra Venstres og Det Konservative Folkepartis byrådsgrupper af 22. januar 2025 til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 22. januar 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 30-09-2025

Ziggy Klausen: 13

Fremsendes til [adresse] med bemærkning, at Magistraten i mødet den 30. september 2025 anbefaler, at byrådet tiltræder Magistratsafdelingen for Teknik og Miljøs indstilling af 17. september 2025.

Socialdemokratiet, Socialistisk Folkeparti, Alternativet og Radikale Venstre tog forbehold.